stanford-oval/wikipedia huggingface dataset:
לורן סימאן

לורן סימאן (בצרפתית: Laurent Ciman; נולד ב-5 באוגוסט 1985 בפארסיאן (Farciennes), בלגיה) הוא כדורגלן בלגי המשחק בעמדת המגן בקבוצת טורונטו ובנבחרת בלגיה.
קריירה

סימאן החל את דרכו במחלקת הנוער של עיר הולדתו פארסיאן ובשנת 1992 הוא עבר לשחק בקבוצות בעיר שרלרואה. ב-2004 עלה לקבוצה הבוגרת של ספורטינג שרלרואה, עד מהרה הוא הפך לשחקן חשוב בהגנת שרלרואה. ב-2005 בדיקת סמים לאחר משחק באינטרטוטו נמצאה חיובית והוא הושעה לחודשיים אך זה לא מנע ממנו לחזור ולשחק ביכולתו הקודמת. בעונת 2006/07 הוא אף זומן לנבחרת הלאומית לקראת משחק במוקדמות יורו 2008 אולם הוא לא שיחק במשחק זה.
בסוף עונת 2007/8 הוא עבר לקלאב ברוז' ולאחר שלוש עונות בהן שיחק בבורז' ועונת השאלה בקורטרייק, הוא עבר לסטנדרד לייז', ב-2013 הוא הפגין ודרש לעבור קבוצה אולם הוא העביר את החוזה עד 2017.
ב-22 בינואר 2015 חתם לשלוש שנים במונטריאול אימפקט מליגת ה-MLS. ב-12 בדצמבר 2017 חתם סימאן במועדון הכדורגל לוס אנג'לס. ב-28 באוגוסט 2018 חתם לשנתיים בדיז'ון.
סימאן השתתף עם הנבחרת הצעירה בטורניר אליפות אירופה בכדורגל עד גיל 21 - 2007 וב-19 במאי 2010 ערך את הופעתו הבכורה בנבחרת הבוגרת בניצחון 2-1 על בולגריה. ב-5 ביוני 2016 הבקיע אל שערו הראשון בניצחון 3-2 על נורווגיה.
תארים

סטנדרד לייז'
הגביע הבלגי: 2010/2011
שחקן ההגנה של השנה ב-MLS:‏ 2015
לה גולט

| --- | --- |
מראה כללי
מראה כללי
 מדינה:  תוניסיה תוניסיה
 מחוז:  לה גולט
 אוכלוסייה:  ‏
  ‑ בעיר:  28,407 (2004)
 קואורדינטות:  36°49′5″N 10°18′18″E﻿ / ﻿36.81806°N 10.30500°E﻿ / 36.81806; 10.30500
 אזור זמן:  UTC +1
 http://www.commune-lagoulette.gov.tn
  מפת מיקום  מפה מפורטת   (למפת תוניסיה מוגדלת) תוניס ג'רבה קירואן ביזרטה ספקס סוסה גאפסה לוב אלג'יריה הים התיכוןלה-גולט(למפת תוניסיה רגילה) תוניס ג'רבה קירואן ביזרטה ספקס סוסה גאפסה לוב אלג'יריה הים התיכוןלה-גולט  he tabBackground:;tabBorder:#aaa;defaultTab:0;
לה גולט (בערבית: حلق الوادي, חלק אלואדי; בצרפתית: La Goulette) היא עיר בתוניסיה, חלק מנמל העיר תוניס. לה גולט נמצאת כ-10 ק"מ מתוניס ומחוברת אליה בסוללה שעוברת דרך אגם תוניס. מבצר הקסבה של לה-גולט נבנה על ידי קרל החמישי ב-1535. העיר נכבשה על ידי העות'מאנים ב-1574. ב-1881 הפכו הכובשים הצרפתים את אזור המבצר לעיר עצמאית. בתקופת הכיבוש הגרמני במלחמת העולם השנייה הוקם בה מחנה ריכוז ועבודה בכפייה של יהודים. קודם לעצמאות תוניסיה ב-1956 התגוררו בעיר בעיקר תושבים ממוצא אירופי (בייחוד איטלקים). נכון ל-2004 מתגוררים בעיר 28,407 תושבים.
יהדות לה גולט

פרק זה לוקה בחסר. אנא תרמו לוויקיפדיה ו.
לה גזטה דלו ספורט

| --- | --- |


 תדירות:  יומון
 סוגה:  ספורט
 פורמט:  טבלואיד
 מו"ל:  Sonzogno, קבוצת RCS 
 מייסד:  Eugenio Camillo Costamagna 
 בעלים:  RCS MediaGroup
 עורך ראשי:  אנדריאה מונטי
 תאריכי הופעה:  3 באפריל 1896 – הווה (128 שנים)
 שפה:  איטלקית
 מערכת:  מילאנו, איטליה
 תפוצה:  368,848 (נכון לשנת 2008)
 מדינה:  איטליה
 ISSN:  1120-5067
 http://www.gazzetta.it
 
לה גזטה דלו ספורט (באיטלקית: la gazzetta dello sport; נהגה: לָה גַדְזֶטָה דֶלּוֹ ספּוֹרט) הוא עיתון ספורט בשפה האיטלקית. העיתון הופיע לראשונה בשנת 1896, כמה ימים לפני פתיחתם של המשחקים האולימפיים בעידן המודרני.
בתחילת דרכו הופץ פעמיים בשבוע וב-1913 הפך לעיתון יומי. זהו העיתון השלישי באיטליה בתפוצתו (נמכר בכ-350,000 עותקים מדי יום). 75% מעמודי העיתון מוקדשים לכדורגל וכל השאר למרוצי מכוניות, כדורסל, מרוצי אופניים ויתר ענפי הספורט הנוספים.
"לה גזטה דלו ספורט" היה נותן החסות המסחרית הראשי במרוץ האופניים ג'ירו ד'איטליה 2018.
הערות שוליים

↑  יעקב זיו, ‏ארמסטרונג: "נס שלא התרסקו רוכבים"; פרגונים נרחבים באיטליה לג"ירו בישראל, באתר מעריב אונליין, 6 במאי 2018
| --- | --- |
בקרת זהויות :  VIAF: 1023145857070722921628   WorldCat (עם VIAF): 1023145857070722921628
לוביץ' (עיר)

לוביץ (בפולנית: Łowicz) היא עיר בפרובינציית לודז' שבפולין, בה התקיימה עד השואה קהילה יהודית גדולה.
תולדות היישוב

לוביץ' נזכרת מהמאה ה-12, ובמאה ה-13 הוענקו לה זכויות עיר. במהלך המאות ה-15 וה-16 שגשגה העיירה, אך באמצע המאה ה-17 נבלמה התפתחותה כתוצאה מההרס של פלישת האימפריה השוודית.
בשנת 1793 נכללה העיירה בתחום פרוסיה, ובשנת 1815 נכללה בתחום פולין הקונגרסאית.
יהודי לוביץ'

קהילה יהודית התקיימה בלוביץ' מהמאה ה-15, ובשנת 1516 גורשו היהודים מהעיירה בהוראת הארכיבישוף המקומי. בתחילת המאה ה-18 התחדשה הקהילה היהודית בעיירה, אך בשנת 1724 נאסרו מגורי יהודי בה. בתקופה הפרוסית בוטל איסור זה, אך בשנת 1828 נצטוו יהודי העיירה לעבור להתגורר ברובע מסוים בה, לאחר פניית הפולנים המקומיים לשלטונות. בשנת 1862 בוטלו הגבלות המגורים ליהודי העיירה.
במהלך מלחמת העולם הראשונה נפגעה העיירה כתוצאה מהפגזות ומדליקות שפרצו בה, ומצבם הכלכלי של יהודיה הוחמר. בשנת 1919 ערכו חיילי הצבא הכחול ביזה בחנויות היהודים בעיירה, והתעללו ביהודים חרדים באופן פומבי.
בין מלחמות העולם נמנו בעיירה כ-4,500 יהודים, כרבע מתושביה, והתקיימה בה פעילות ציבורית יהודית. בשנות השלושים של המאה ה-20 גברו והלכו ההתנכלויות האנטישמיות בעיירה, תוך יידויי אבנים תכופים לעבר בית הכנסת המקומי ובתי היהודים בעיירה.
יהודי לוביץ' > בשואה

עם פרוץ מלחמת העולם השנייה נמלטו מהעיירה יהודים רבים לוורשה, ובמקביל הגיעו אליה פליטים יהודים מאזור לודז', עד שמספר היהודים בעיירה הגיע לכ-8,200 איש.
ב-13 בספטמבר 1939 נכבשה העיירה בידי הגרמנים, ואלו החלו מיד במעשי שוד של יהודיה, תוך חטיפתם לעבודות כפייה. בחורף 1940 רוכזו יהודי העיירה בגטו מוקף חומה וגדר תיל שהוקם בה, בו מתו יהודים רבים ממגפת טיפוס הבהרות. באביב 1940 נסגרו שערי הגטו, והוא חולק לשני חלקים. יהודי הגטו הועסקו בעבודות כפייה שונות, חלקן במחנות עבודה, בתיווך היודנרט שמונה בו, שבראשו הועמד ברוך שפירא.
במרץ 1941 הועברו כל יושבי הגטו שבעיירה לגטו ורשה. לאחר מכן פורק בית הכנסת השרוף שבעיירה בידי פולנים מקומיים. בשנת 1941 התקיים בפרבר של העיירה מחנה עבודה, בו הועסקו כ-300 עד 360 יהודים מגטו ורשה. במחנה זה הורעבו היהודים, וחוו מעשי התעללות מצד שומריהם האוקראינים, תוך שרפה בחיים של יהודים.
לאחר השואה שבו לעיירה 37 יהודים, אך בשל יחס עוין מצד שכניהם הפולנים, שהתבטא בירי על בתיהם, עזבו אותה כולם במהרה. בית העלמין היהודי בעיירה חולל ונהרס בזמן המלחמה, ומצבותיו שימשו לריצוף רחובות העיירה.
אנדרטה לזכר יהודי לוביץ', בולימוב וקרנוז'ה שנספו בשואה, בבית העלמין בחולון
לגולנד

הכניסה לפארק לגולנד גרמניה
לגולנד (באנגלית: Legoland) היא רשת של פארקי שעשועים, שמתמקדים כולם בעיקר בצעצועי לגו. הם אינם בבעלות מלאה של קבוצת לגו עצמה, אלא הם בבעלות ומופעלים על ידי חברת הפארקים הבריטית Merlin Entertainments.
פארק לגולנד בילונד (The Legoland Billund Resort) נפתח בבילונד שבדנמרק בשנת 1968, ואחריו נפתח לגולנד וינדזור בעיר וינדזור שבאנגליה בשנת 1996. פארקים נוספים מהרשת נפתחו גם בגרמניה, יפן, מלזיה, דובאי וארצות הברית (קליפורניה ופלורידה).
בנוסף, ישנם פארקים נוספים בדרום קוריאה, ניו יורק ושאנגחאי, שנמצאים כרגע בשלבי בנייה.
אטרקציות

הפארקים מיועדים למשפחות עם ילדים צעירים (בני 11 ומטה), ולמרות שבין האטרקציות ישנן מספר רכבות הרים, הן לא רבות או קיצוניות כמו אלו שבפארקים אחרים ויש דגש רב יותר על מתקנים שמתאימים לילדים צעירים. פארקי לגולנד מחולקים לאזורים שונים, שזהים בכל הפארקים של הרשת. לדוגמה, כל ששת הפארקים כוללים את "לגו מינילנד" ("Lego miniland"), דגם מיניאטורי של כפר אשר כולל ציוני דרך והתרחשויות בהתאם למדינה שבה הפארק נמצא, ועשוי כולו ממיליוני לבני לגו אמיתיות.
אטרקציות > אלמנטים חינוכיים

אחד ההיבטים המרכזיים של פארקי לגולנד הוא חינוך ולמידה.
דוגמאות:
ערוצי זרימת מים שבהם המשתתפים יכולים לבנות סכרים מקוביות לגו ולהבין את יסודות הזרימה השכבתית והזרימה הטורבולנטית
כלי נגינה אינטראקטיביים, כגון מזרקות מוזיקליות והידראולופון (אנ'), שהוא מין עוגב מים בצורת קוביית לגו ענקית
מרכז Lego Mindstorms (אנ') ללמידת יסודות התכנות באמצעות רובוטים
אזור נהיגה (כולל אטרקציות כגון בית הספר לנהיגה, בית הספר לשיט, בית הספר לתעופה ואקדמיית האש)
כל מתקני הפארקים קשורים ללגו, ורבים מהם נראים כאילו הם עשויים מקוביות לגו.
פארקים

| אתר> אירופה | מיקום> אירופה | נפתח> אירופה | פרטים> אירופה |
| --- | --- | --- | --- |
| לגולנד בילונד | בילונד, דנמרק | 1968 | הלגולנד הוותיק ביותר. נבנה ליד מפעל הלגו המקורי. הוא מחולק לעשרה עולמות שונים: ארץ הדופלו, אזור הדמיון, לגולנד טאון, ארץ ההרפתקאות, מינילנד, ארץ הפיראטים, עיר הלגו, ממלכת האבירים, ארץ הוויקינגים וארץ הפולאר. בפארק יש 1.6 מיליון מבקרים בשנה, מה שהופך אותו לאטרקציה התיירותית הגדולה ביותר בדנמרק. |
| לגולנד דויטשלנד | גאנזבורג, גרמניה | 2002 | החל משנת 2009, ישנם שבעה אזורים בפארק, כולל: מרכז הדמיון, מינילנד, לגו אקסטרים, עיר הלגו, ממלכת האבירים, ארץ ההרפתקאות וארץ הפיראטים. |
| לגולנד ווינדזור | וינדזור ואיטון, אנגליה, הממלכה המאוחדת | 1996 | החל משנת 2015, ישנם 12 אזורים בפארק, כולל: ההתחלה, מרכז הדמיון, מינילנד, ארץ הדופלו, הארטלייק סיטי, עיר הלגו, ארץ הוויקינגים, ממלכת הפרעונים, חוף הפיראטים, ממלכת האבירים, מלחמת הכוכבים וארץ ההרפתקאות. זהו פארק הלגולנד הגדול ביותר בעולם מבחינת שטח – השטח שלו גדול בערך פי 5 יותר מלגולנד בילונד. |
המזרח התיכון
| לגולנד דובאי | דובאי, איחוד האמירויות | 31 באוקטובר 2016 |  |
צפון אמריקה
| לגולנד קליפורניה | קרלסבד, קליפורניה | 20 במרץ 1999 |  |
| לגולנד פלורידה | וינטר הייבן, פלורידה | 15 באוקטובר 2011 |  |
אסיה
| לגולנד יפן | נגויה, יפן | 1 באפריל 2017 |  |
| לגולנד מלזיה | ג'והור, מלזיה | 15 בספטמבר 2012 |  |
פארקים שנסגרו

בעבר, הוקם פארק לגולנד גרמניה, שפעל בשנים 1976-1973, והיה ממוקם בעיר סירקסדורף שבצפון גרמניה. בשנת 1976 הפארק נמכר; לגולנד סירקסדרף נקרא כעת האנסה פארק (אנ').
הידראולופון, אחת מהאטרקציות החינוכיות בפארק
לה דורדה

לָה דוֹרָדָה (בספרדית: La Dorada) היא עיירה ורשות מקומית במחוז קלדס, קולומביה. זהו מקום מושבה של הדיוקסיה הרומית-קתולית של לה דורדה-גואדואס (אנ'). העיירה ממוקמת על גדות הנהר הראשי של קולומביה, המגדלנה.
כלכלת העיר מבוססת בעיקר על מקנה, דיג ותיירות.
גלריה

ממשלת לה דורדה
בניין המשרדים של ראש העירייה
אולם המועצה העירונית
ארמון הצדק העירוני
לוביסה, נסיכת שוודיה

לוביסה יוספינה אוגניה, נסיכת שוודיה (בשוודית: Lovisa Josefina Eugenia av Sverige; ‏31 באוקטובר 1851 - 20 במרץ 1926), הייתה נסיכה שוודית, בתו של קרל החמישה עשר, מלך שוודיה, ואשתו של פרדריק השמיני, מלך דנמרק.
ביוגרפיה

לוביסה נולדה ב-31 באוקטובר 1851 בסטוקהולם שבשוודיה לקרל החמישה עשר, מלך שוודיה ואשתו לואיזה, נסיכת הולנד, בתם של פרדריק, נסיך הולנד ולואיזה, נסיכת פרוסיה. בעקבות סיבוכים שהיו לאמה בלידת אחיה הנסיך קרל אוסקר, דוכס סדרמנלנד בשנת 1852, לא יכלה אמה ללדת יותר ילדים. בשנת 1854 מת אחיה, ולוביסה נותרה הילדה היחידה. אביה ניסה לשנות את החוקה שקבעה שרק זכרים יכולים לעלות על כס המלוכה, אך מכיוון שלאחיו הנסיך אוסקר היו כמה בנים ולא היה באופק משבר ירושה, לא הצליח אביה לשנות את החוקה.
מאחר שלא היו לאביה בנים, החל להתייחס אליה כדרך שמתנהגים לבנים, וכתוצאה מכך לא עשתה לוביסה כל מאמץ לייפות את עצמה, מה שזעזע מאוד את אמה. לוביסה הייתה ילדה מאוד מפונקת, והייתה אנרגטית וחברותית למדי. לוביסה ואמה היו תלמידות של ננסי אדברג, חלוצת שחייה לנשים: השחייה בתחילה לא נחשבה למעשה ראוי לבנות, אך כאשר המלכה ובתה הנסיכה לוביסה תמכו בה על ידי השתתפות בתחרות שחיה בשנת 1862, נעשתה השחייה אופנתית, והפכה במהירות למקובלת אף לנשים.
ביולי 1868 התארסה לוביסה עם פרדריק, נסיך הכתר הדני. הנישואים בין פרדריק לבין לוביסה הוצעו כצעד ליצירת יחסי ידידות בין דנמרק לבין שוודיה. שתי המדינות היו ביחסים מתוחים לאחר ששוודיה לא סייעה לדנמרק במהלך המלחמה נגד פרוסיה ואוסטריה בשנת 1864. פרדריק ולוביסה נפגשו לראשונה בשנת 1862, אך בשנת 1868 הוזמן פרדריק לשוודיה כדי להכיר את כלתו לעתיד והפגישה בין השניים תוארה כמוצלחת. השניים התארסו באותה שנה. לוביסה הייתה הנסיכה השוודית הראשונה שנישאה לבן למשפחת המלוכה הדנית מאז ימי הביניים והנישואים התקבלו בברכה בכל שלוש הממלכות הסקנדינביות כסמל של אחדות. לאחר האירוסים למדה לוביסה את ההיסטוריה והשפה הדנית, וכן את הספרות והתרבות של דנמרק.
טקס הנישואים נערך בארמון המלכותי בסטוקהולם ב-28 ביולי 1869. הזוג התגורר בארמון אמיליאנבורג בקופנהגן ואת תקופות הקיץ הוא בילה בארמון שרלוטנלונד שמצפון לעיר. הם הביאו לעולם ארבעה בנים וארבע בנות. חיי הנישואים של פרדריק ולוביסה לא היו מאושרים, למרות שלעובדה זו לא הייתה השפעה על היחסים בין שתי המדינות. בנוסף לוביסה לא הסתדרה עם חמותה לואיזה, נסיכת הסן-קאסל, ובשל כך השקיעה לוביסה את זמנה בלימודי דת. לוביסה אף ביקרה בשוודיה כמה פעמים, ואף הייתה נוכחת במיתת אמה בשנת 1871. בשנת 1905 נפרדה נורווגיה מהכתר השוודי בתמיכת דנמרק, מה שיצר מתיחות בין המדינות, ובשל כך לא יכלה לוביסה לבקר בשוודיה, מה שמאוד העציב אותה.
בשנת 1906 מת חמיה כריסטיאן התשיעי, מלך דנמרק, ובעלה עלה במקומו לשלטון כפרדריק השמיני, מלך דנמרק. לוביסה השקיעה את עיקר זמנה לאירועי צדקה ופילנתרופיה, ומיעטה להשתתף במסיבות ואירועים רשמיים.
בשנת 1912 מת בעלה, ובנה כריסטיאן העשירי, מלך דנמרק עלה לשלטון במקומו. לוביסה מתה ב-20 במרץ 1926, ונקברה בקתדרלת רוסקילדה.
משפחתה

מנישואיה לפרדריק השמיני, מלך דנמרק נולדו לה 8 ילדים:
כריסטיאן העשירי, מלך דנמרק (1870–1947).
הוקון השביעי, מלך נורווגיה (1872–1957).
לואיז, נסיכת דנמרק (1875–1906).
האראלד, נסיך דנמרק (1876–1949).
אינגבורג, נסיכת דנמרק (1878–1958).
תירה, נסיכת דנמרק (1880–1945).
גוסטב, נסיך דנמרק (1887–1944).
דאגמאר לואיז, נסיכת דנמרק (1890–1961).
לורן מורון

לורנסו חסוס מורון גרסיה (בספרדית: Lorenzo Jesús Morón García; נולד ב-30 בדצמבר 1993), הידוע יותר כלורן מורון, או בקיצור לורן, הוא כדורגלן ספרדי המשחק בעמדת החלוץ בקבוצת אריס סלוניקי מליגת העל היוונית בכדורגל.
קריירה

לורן נולד במרבייה, מחוז מלגה, אנדלוסיה, וייצג את CD Peña Los Compadres, UD Marbella ו-CD Vazquez Cultural כנער. ב-2012 הוא חתם במועדון בליגה השלישית בספרד, יוניון אסטפונה, והופיע לראשונה בבכורה ב-1 בספטמבר באותה שנה בהפסד ביתי 0–1 נגד אל פאלו.
לורן כבש את שער הבכורה הראשון שלו ב־30 בספטמבר 2012, וכבש את השלישי של קבוצתו בניצחון ביתי 4–1 על וולס. בינואר שלאחר מכן חזר למרבייה, וכעת שויך לקבוצה הראשונה בליגה הרביעית.
ב־8 ביולי 2014, לאחר השגת קידום, הושאל לורן לקבוצה הרביעית וולס למשך שנה. ב־29 בינואר בשנה שלאחר מכן חתם בריאל בטיס והועבר מיד למילואים בליגה השנייה בספרד.
ב־20 ביוני 2016, לאחר שכבש 13 שערים אך לא הצליח להימנע מירידה, חידש לורן את חוזהו עד לשנת 2018. ב־14 במאי 2017, הוא כבש שלושער בתוצאה 7–1 בחוץ נגד אתלטיקו אספלנו.
ב־30 בינואר 2018, האריך לורן את חוזהו עד 2021 והועלה לקבוצה הראשונה בלה ליגה. הוא ערך את הופעת הבכורה המקצועית שלו ב־3 בפברואר, כשהוא כבש צמד בניצחון 2–1 על ויאריאל. בחמשת המשחקים הבאים הוא כבש ארבעה שערים נוספים.
ב־30 ביוני 2018 חידש לורן את חוזהו עד יוני 2022. הוא התחיל בצורה מאוד מרשימה את עונת 2019–2020, מה שהוביל להתעניינות מברצלונה, טוטנהאם הוטספר, נאפולי, ואינטר מילאנו. עם זאת, הוא הסכים להארכת חוזה נוספת בריאל בטיס עד 2024, כאשר סעיף הרכישה שלו נקבע על 50 מיליון יורו.
ב-25 באוגוסט 2021 הושאל לורן לאספניול. הוא כבש 4 שערים והוסיף בישול, הוא כבש את שער הבכורה ב-17 בדצמבר 2021 בהפסד 1-3 לסלטה ויגו.
ב-1 ביולי 2022 חזר לורן לבטיס והושאל ללאס פאלמס. במדי לאס פלמאס, לורן כבש 2 שערים ב-13 משחקים בכל המסגרות.
ב-27 ביולי 2023 עזב לורן את בטיס בהעברה חופשית והצטרף לאריס סלוניקי היוונית. לורן נמצא בעונה טובה עם 13 שערים בכל המסגרות וב-3 בספטמבר 2023 הוא כבש את שער הבכורה במדי סלוניקי בניצחון 3-2 על טריפוליס.
חיים אישיים

אביו של לורן, שנקרא גם לורנסו, היה גם כדורגלן. קשר הגנתי, ייצג בעיקר את סלמנקה, ורקרייטיבו דה חולבה.
נתונים סטטיסטיים

| מועדון | עונה | נתונים בליגות> שם ליגה | נתונים בליגות> הופעות | נתונים בליגות> שערים | גביע> הופעות | גביע> שערים | יבשתי> הופעות | יבשתי> שערים | אחר> הופעות | אחר> שערים | בסך הכל> הופעות | בסך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| אסטפונה | 2012–13 | הליגה הספרדית השלישית | 15 | 2 | – | – | – | – | – | – | 15 | 2 |
| א.ד מרבייה | 2012–2013 | הליגה הספרדית השלישית | 10 | 3 | – | – | – | – | – | – | 10 | 3 |
| מרבייה | 2013–14 | הליגה הספרדית השלישית | 21 | 7 | – | – | – | – | 1 | 0 | 22 | 7 |
| וולס | 2014–2015 | הליגה הספרדית השלישית | 21 | 14 | – | – | – | – | – | – | 21 | 14 |
| ריאל בטיס ב' | 2014–15 | הליגה הספרדית השנייה | 10 | 0 | – | – | – | – | – | – | 10 | 0 |
| ריאל בטיס ב' | 2015–2016 | הליגה הספרדית השנייה | 30 | 13 | — | — | — | — | — | — | 30 | 13 |
| ריאל בטיס ב' | 2016–2017 | הליגה הספרדית השלישית | 29 | 14 | – | – | – | – | 2 | 1 | 31 | 15 |
| ריאל בטיס ב' | 2017–2018 | הליגה הספרדית השנייה | 23 | 16 | – | – | – | – | – | – | 23 | 16 |
| ריאל בטיס ב' | בסך הכל | בסך הכל | 92 | 43 | – | – | – | – | 2 | 1 | 94 | 44 |
| ריאל בטיס | 2017–18 | לה ליגה | 15 | 7 | 0 | 0 | – | – | – | – | 15 | 7 |
| ריאל בטיס | 2018–2019 | לה ליגה | 33 | 6 | 6 | 2 | 6 | 0 | – | – | 45 | 8 |
| ריאל בטיס | 2019–2020 | לה ליגה | 36 | 10 | 3 | 2 | — | — | — | — | 39 | 12 |
| ריאל בטיס | 2020–2021 | לה ליגה | 8 | 1 | 0 | 0 | – | – | – | – | 8 | 1 |
| ריאל בטיס | בסך הכל | בסך הכל | 92 | 24 | 9 | 4 | 6 | 0 | – | – | 107 | 28 |
| בסך הכל בקריירה | בסך הכל בקריירה | בסך הכל בקריירה | 251 | 93 | 9 | 4 | 6 | 0 | 2 | 1 | 269 | 98 |
יצחק קלויבר

| --- | --- |
 תקופת הפעילות:  ?–1538 
 פטירה:  1538 ה'רצ"ח 
 תלמידיו:  שלמה לוריא 
 
רבי יצחק קלויבֶר (לעיתים גם: קלובר, קלויבערס; נפטר ה'רצ"ח[דרוש מקור], 1538) היה רב וראש ישיבה בפוזנא בראשית המאה ה-16. רבו של נכדו המהרש"ל.
ביוגרפיה

שמה של משפחת קלויבר, נובע משם עיירת מוצאה, קלֵוֶוה (גרמנית: Kleve), ויש הסוברים כי כיהן בעצמו כרב העיירה. אך נמסר כי ר' יצחק עצמו נולד וגדל בוורמס.
עקר לפוזנן שבה כיהן כרב, בה יסד את ישיבתו ובה גידל את משפחתו. לפי אליקים כרמולי היה תלמידו של רבי יעקב פולק. לפי מסורת חב"דית היה המהר"ל מפראג תלמידו במשך שנתיים ולמד עם נכדו המהרש"ל.
תלמידו ונכדו, מהרש"ל, כותב כי כתביו נשרפו בשרפה גדולה שפרצה בפוזנא וכילתה בתים רבים על תכולתם.
מעמדו בקהילת פוזנא היה מוחלט, דעתו ופסיקותיו הכתיבו את חיי היהודים בקהילה בכל המישורים. כך כתב נכדו המהרש"ל כשהתעוררה שאלת ייחוס ופגם משפחה על משפחתו של רבי בצלאל ב"ר חיים ובניו: רבי חיים בן בצלאל, המהר"ל מפראג, רבי סיני אב"ד ניקלשבורג ורבי שמשון אב"ד קרמניץ:
אומר אני האמת שלא הגעתי עדיין לכלל זקנה אבל יניק אני וחכימא אני מקדמין, כי כאשר נולדתי בעיר בית אבותי על ברכי זקני והורגלתי על זרועותיו הוא היה הטהור חסיד ועניו ירא אלקים פרקו נאה איש השלום מהר"ר יצחק קלוייבר ז"ל והוא היה זקן מופלג מתושבי עירו ואביהם של הבנים האלופים הנזכרים היה כבוד ר' בצלאל בר חיים ז"ל והיה לו שייכ[ו]ת מחותנית ממשפחתו לאבי אמו הנ"ל מצד זוגתו הרבנית ומאוד היה מקרבם אליו וגם הם היו מקורבים אליו לכל דבר שבקדושה ואם ח"ו שהיה איזה שמץ בזיווגו ח"ו שהיה נאות להם ולא היה מוחה בידם כי הכל עשו על פיו בין דבר גדול בין דבר קטון וגם אני מקבל עלי שבועת שמים וארץ שכמה משפחות שמעתי וקבלתי ממנו לפסול ומשפחה זו היה לעולם בחזקת כשרות בעיניו בלי פקפוק ונידנוד
ממנהגיו התפרסמה הקפדתו שלא לאכול דגים בראש השנה, כך מוסר הב"ח בשם מהרש"ל: "שקיבל מזקנו שלא אכל דגים בראש השנה כדי למעט תאוות האנושי במקצת דבר המסוים ויזכור יום הדין ולא יבוא לידי קלות ראש" (בית חדש, אורח חיים, סימן תרצז).
משפחתו

רבי יצחק נישא בשנית לאשה לבתו של הרב אליעזר שרנצלס (שרענצילש) המיוחסת מלבוב וממנה כל ילדיו. שלוש בנותיו נישאו והתגוררו בפוזנא, בניהן של שתים מהן התפרסמו כתלמידי חכמים בדורם:
נכדו רבי שלמה לוריא "מהרש"ל", בן חתנו רבי יחיאל לוריא אב"ד סלוצק, גדל אצלו ולמד תורה מפיו לאחר פטירת אביו בגיל צעיר. נכד זה תיארו בספרו כ"טהור, חסיד ועניו, ירא אלוקים, פרקו נאה ואיש השלום" ועל לימודיו אצלו כתב "כי לא זכיתי לקבל מאדוני מורי זקני החסיד מורנו הרב רבי יצחק ז"ל אפילו ככלב המלקק מן הים". בתקופה מסוימת נהג נכדו זה לחתום בכינוי "שר יצחק" שפיענוחו: שלמה ר' יצחק'ס, לשון ייחוס המקובלת בדרך כלל כלפי אבא.
נכדו רבי יוסף כץ, בן חתנו "האלוף רבי מרדכי גרשון הכהן", כיהן כראש ישיבה ואב בית דין בעיר קרקוב שבפולין, והיה גיסו של הרמ"א. הוא מחבר שו"ת "שארית יוסף".
בתו השלישית, יש הסבורים שהייתה בתו החורגת, נישאה לרב משה יפה מקרקוב, מצאצאיו היה כנראה רבי יואל סירקיש "הב"ח".
לקריאה נוספת

מ' רפלד, "ר' יצחק קלויבר - הנהגותיו, מורשתו ומסביב להן", בתוך: דניאל שפרבר, מנהגי ישראל, ח, ירושלים תשס"ד, עמ' קעד ואילך.
הערות שוליים

↑  ראו: מאיר וונדר, אלף מרגליות, ירושלים תשנ"ג, פרק ה' פריט 83. עמ' 77 בערכו.
↑  המקור לכך שמוצאו של ר"י קלויבר מוורמייזא הוא ההיסטוריון היינריך גרץ (דברי ימי ישראל, במהדורה הגרמנית כרך 9 עמ' 436), ואולם אברהם אפשטיין פקפק בכך, ראו: אפשטיין, משפחת לוריא, וינה תרס"א, עמ' 14 הערה 11.
↑  אליקים כרמולי, העורבים ובני יונה, רעדלהיים, התרכ"א, עמ' 29, באתר היברובוקס. יש מן החוקרים שקיבלו את המסורת שהעביר כרמולי, אך אברהם אפשטיין פקפק בכך, ראו: אפשטיין, משפחת לוריא, וינה תרס"א, עמ' 18 הערה 4 ללוח א'. גם בספר שם ושארית (קרקוב תרנ"ה) עמ' 64, כתב שהוא תלמיד של ר' יעקב פולק
↑  מובאת בכמה מקומות, למשל "ספר הזכרונות" ח"ב עמ' 106.
↑  על כך ראו: גרטינהויז, אשל הגדולים, ניו יורק תשי"ח, אות י' עמ' קמו.
לאון (מקסיקו)

לאון (בספרדית: León), הנקראת גם לאון דה לוס אלדמה, היא העיר החמישית בגודלה במקסיקו[דרוש מקור: חמישית] והעיר הגדולה ביותר במדינה המקסיקנית גואנחואטו שנמצאת במרכז מקסיקו.
לפי מפקד האוכלוסין של שנת 2005 היו בעיר לאון 1,137,465 תושבים, 1,278,087 בעיר ומסביבה ו-1,634,917 במטרופולין שלה שכולל את הערים: סילאו, פוריסימה דל רינקון וסן פרנסיסקו דל רינקון. חוץ מאוכלוסייה מקסיקנית יש בעיר גם אוכלוסייה לבנונית וארגנטינאית רחבה. שטח העיר עומד על כ-1,219.67 קמ"ר ועם צפיפות של כ-932.58 איש לקמ"ר.
בעיר משחקת קבוצת הכדורגל "לאון" שזכתה בשבע אליפויות ליגת העל המקסיקנית.
לאנה (מתאבקת)

| --- | --- |

לאנה בטקס היכל התהילה לשנת 2018
 לידה:  24 במרץ 1985 (בת 39) גיינסוויל, פלורידה, ארצות הברית
 שם במה:  לאנה
 משקל:  52 ק"ג
 גובה:  1.70 מטר
 לאום:  אמריקאי
 קריירה מקצוענית:  23 באוקטובר 2013 (כמנג'רית)   3 באפריל 2016 (כמתאבקת) – הווה
 מאמנים:  WWE Performance Center
 ליגות:  WWE
 מידע אישי
 בן או בת זוג:  Miro (2016–2023) 
 
קתרין ג'וי פרי (באנגלית: Catherine Joy Perry; נולדה ב-24 במרץ 1985), הידועה יותר בשם הבמה שלה, לאנה (Lana) היא מתאבקת אמריקאית, שחקנית, רקדנית, דוגמנית, מנהלת היאבקות וזמרת. היא מוכרת בעיקר בשל תקופתה בארגון ההיאבקות WWE.
ביוגרפיה

פרי נולדה בגיינסוויל, פלורידה שבארצות הברית, להורים ממוצא פורטוגזי וונצואלי. היא הגדולה מבין כל ארבעת אחיה. במשך כמה שנים מילדותה שהתה פרי בלטביה הסובייטית, שם אביה שימש כמיסיונר נוצרי. פרי ומשפחתה נשארו בלטביה לאחר שהשיבה לעצמה את עצמאותה ב-21 באוגוסט 1991. מגיל צעיר פרי שאפה להיות רקדנית בלט כמו האמא שלה. היא נכחה בבית ספר של האופרה הלאומית של לטביה והחלה לרקוד עימם בגיל 14.
בגיל 17 פרי שבה לארצות הברית ותחילה התגוררה בניו יורק שם רקדה בכמה מרכזי ריקוד ידועים. פרי נרשמה לאוניברסיטת המדינה של פלורידה בעיר טאלאהאסי שם סיימה תואר בריקוד ומשחק.
פרי החלה לקבל חשיפה כאשר נכנסה לקריירת הדוגמנות, כאשר היא מופיעה כפרזנטורית של חברת משקאות האנרגיה, רד בול. לאחר שסיימה את לימודיה באוניברסיטה, פרי התמקמה בלוס אנג'לס, קליפורניה, במטרה לעבוד בעסקי הבידור.
קריירת המוזיקה והמשחק

בשנת 2009 פרי הצטרפה ללהקת הבנות "No Means Yes", אשר הוחתמה לחברת התקליטים של ני-יו. הלהקה הוציאה לאור סינגל אחד בשם "Would You Like That" עד שהתפרקה שנה לאחר מכן.
לאחר מכן פרי החלה לעבוד כרקדנית גיבוי לזמרים כמו קרי הילסון, נלי, פינק, אשר ואייקון. היא הופיעה בתפקידי אורח בסרטים כמו פיץ' פרפקט וסרט ההמשך, פיץ' פרפקט 2 ובסדרת הטלוויזיה באנשי. בחודש מרץ 2015 נודע שהיא תככב לצד המתאבק לשעבר וחבר היכל התהילה, אדג', בהפקתה של ה-WWE.
קריירת היאבקות מקצועית > WWE > שימוש כמנג'רית של רוסב (2013–2017)

ביוני 2013 נודע כי פרי הוחתמה לחוזה בארגון ה-WWE ונשלחה להתאמן בארגון הפיתוח NXT. את הופעת הבכורה שלה ערכה ב-23 באוקטובר 2013 תחת השם לאנה, כאשר היא משמשת כסקאוטרית למתאבק אלכסנדר רוסב. ב-6 בנובמבר לאנה הפכה להיות ה"שגרירה הסוציאלית" של רוסב ופיתחה דמות המדברת במבטא רוסי שסיימה לימודים במדיניות חוץ. לאנה ערכה את הופעת הבכורה שלה ברוסטר הראשי ב-31 בינואר 2014 בתוכנית סמאקדאון כשהיא ורוסב מופיעים במשך שבועות בסדרת נאומים. בחודש מאי החלה להקדיש את ניצחונותיו של רוסב ל"גיבור" שלה, נשיא רוסיה, ולדימיר פוטין, ותוך כדי מאמצת דמות אנטי אמריקאית ופרו רוסית.
לאנה החלה במתן תגובות שנויות במחלוקת לפני הקרב של רוסב באירוע באטלגראונד כאשר היא מאשימה את ארצות הברית על סדרה של אירועים שקרו בעולם ומשבחת את הנשיא פוטין. למרות שלא הזכירה את המקרה ספציפית, נאמר ברשתות החברתיות שלאנה התכוונה להתרסקות של טיסה 17 של מלזיה איירליינס, שקרתה שלושה ימים קודם למופע. נציג של ה-WWE הגיב על המקרה ואמר מפורשות שלאנה לא התייחסה לאירוע התרסקות המטוס, אלא העלילה היא חלק מבניית הדמויות של לאנה ורוסב, כמו כן התנצל בפני מי שלא הבין בבירור את הנושא עליו דובר באירוע.
ב-3 בנובמבר בפרק של Raw רוסב ניצח את שיימוס כדי לזכות באליפות ארצות הברית, אך הפסיד אותה ברסלמניה 31 לג'ון סינה לאחר שבלי כוונה התנגש בלאנה. באירוע פייבאק, שנערך ב-17 במאי סינה ניצח את רוסב בקרב "אני נכנע" לאחר שלאנה היא זאת שנכנעה בשמו של רוסב. לילה לאחר מכן, לאנה הצדיקה את מעשיה לאחר שהסבירה שרוסב אמר שהוא נכנע בשפה הבולגרית, מאוחר יותר באותו הערב לאנה נישקה את דולף זיגלר, מה שהפך אותה לדמות טובה ולמעשה סיימה את הציוות בינה לבין רוסב. ב-11 באוקטובר לאנה אישרה שהיא התארסה לרוסב במציאות. ב-30 בנובמבר לאנה חזרה, שוב בדמות הרעה.
לאחר היעדרות מהמסך של חודשיים, לאנה חזרה בסוף חודש פברואר כאשר היא מתעמתת מאחורי הקלעים עם ברי בלה. שבועיים לאחר מכן הפריעה לברי בקרב זוגות וגרמה לה להפסיד. כל המעשים הללו הביאו להופעת הבכורה של לאנה כמתאבקת בקרב מקדים באירוע רסלמניה 32 כאשר קבוצתה מפסידה לקבוצתה של ברי בקרב חמש על חמש.
ב-25 באפריל לאנה שבה להיות המנג'רית של רוסב. ב-8 באוגוסט חתונתם של רוסב ולאנה נקטעה על ידי רומן ריינס ושבוע לאחר מכן רוסב התאבק נגד ריינס בקרב שהוגדר בתור "הכבוד של לאנה", אך רוסב הפסיד בקרב זה. בתחילת שנת 2017 רוסב ספג פציעה, מה שהכריח את שניהם להיות מחוץ להופעות בטלוויזיה.
חיים אישיים

פרי נישאה למתאבק ה-WWE, רוסב, ב-29 ביולי 2016. כמו כן, היא יצאה עם שחקן הפוטבול לשעבר, אייזיאה מוסטפא.